افغانستانده طالبان اویوشتیرگن هجوم عاقبتیده 10 کیشی خوفسیزلیک اعضاسی حیاتینی یوقاتدی.
طاتلبان جنگریلری افغانستان نینگ شمال – شرقیده جایلشگن تخار ولایتی نینگ اشکمش تومنیده پولیس قرارگاهی گه هجوم اویوشتیرگن لیگی بیلدیریلدی.
امنیت مسؤللری، جنگریلرنینگ اشکمش تومنی نینگ کتته کورک قشلاغیده گی پولیس قرارگاهی گه هجوم اویوشتیریشی باعث یوز بیرگن توقنه شوو عاقبتیده 10 کیشی خوفسیزلیک اعضاسی نینگ حیاتینی یوقاتگن لیگینی 10 ته سی نینگ یره لنگن لیگینی بیان ایتدی.
باشقه تاماندن ننگرهار ولایتی نینگ مرکزی جلال آبادده ملی امنیت پرسونلینی تشووچی واسطه لرگه قره ته اویوشتیریلگن خودکش هجوم عاقبتیده 5 کیشی حیاتینی یوقاتدی.
ننگرهار والی لیگی سوزچیسی عطاولله خوگیانی، خودکش هجومچی نینگ اوستیگه منفجره موادنی اورنه تیب جلال آبادنینگ 4- سمتیدن ملی امنیت پرسونلینی تشووچی واسطه قطاری اوته یاتگن پیتده پارتلتیب یوبارگنینی قید ایتدی.
بو هجوم عاقبتیده 3 کیشی استخبارتچی بیلن 2 کیشی تینچ اهالی نینگ جان بیرگن لیگینی 6 کیشی استخباراتچی بیلن 15 کیشی تینچ اهالی نینگ یره لنگن لیگینی اورغوله دی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
